

**Project Title:**

**«Re-Cult: Ανάδειξη και διάδοση της πολιτιστικής και φυσικής κληρονομιάς μέσα από την ανάπτυξη και θεσμική ενίσχυση του Θρησκευτικού Τουρισμού στη νησιωτική περιοχή της Ελλάδας και της Κύπρου»**

|  |
| --- |
| **1η έκθεση πεπραγμένων εργασιών συμβούλου για την Εκπόνηση μελετών και παροχή συμβουλευτικών υπηρεσιών στο πλαίσιο του έργου “Re-Cult: Ανάδειξη και διάδοση της πολιτιστικής και φυσικής κληρονομιάς μέσα από την ανάπτυξη και θεσμική ενίσχυση του Θρησκευτικού Τουρισμού στη νησιωτική περιοχή της Ελλάδας και της Κύπρου”** |

**Αναθέτουσα Αρχή**

**Εκκλησία της Ελλάδος**

**Ημερομηνία υποβολής: 31/01/2020**

**Συγχρηματοδοτείται από την Ευρωπαϊκή Ένωση (ΕΤΠΑ) και Εθνικούς πόρους της Ελλάδας και της Κύπρου**

Η παρούσα έκθεση πεπραγμένων εργασιών για την Εκπόνηση μελετών και παροχή συμβουλευτικών υπηρεσιών στο πλαίσιο του έργου “**Re-Cult: Ανάδειξη και διάδοση της πολιτιστικής και φυσικής κληρονομιάς μέσα από την ανάπτυξη και θεσμική ενίσχυση του Θρησκευτικού Τουρισμού στη νησιωτική περιοχή της Ελλάδας και της Κύπρου**” συντάχθηκε και υποβλήθηκε στην Εκκλησία της Ελλάδος από την Ένωση Εταιριών:

|  |  |
| --- | --- |
| Λογότυπο-ΓΝΩΣΗ | π |
| Επωνυμία: **ΓΝΩΣΗ ΑΝΑΠΤΥΞΙΑΚΗ ΣΥΜΒΟΥΛΕΥΤΙΚΗ Ι.Κ.Ε.**  Έδρα εταιρείας: Καραολή & Δημητρίου 20, 551 31, Καλαμαριά, Θεσ/νίκη  Τηλ. – Φαξ: 2310 403371 – 2  Γραφεία Αθηνών: Ερμού 51, ΤΚ 10563, Αθήνα  Τηλ - Φαξ: 2103234811 - 2103239159  E-mail: [info@gnosianaptixiaki.gr](mailto:info@gnosianaptixiaki.gr)  Web: [www.gnosianaptixiaki.gr](http://www.gnosianaptixiaki.gr) | Επωνυμία: ΠΑΛΜΟΣ ΑΝΑΛΥΣΙΣ ΙΚΕ  Έδρα εταιρείας: Γ. Παπανδρέου 18, 54645, Θεσσαλονίκη  Τηλ: 2310 555545, Φαξ: 2310 555549  Γραφεια Αθηνών: Ζαλοκώστα 44, Λεωφ. Κηφισίας  15233 Χαλάνδρι, Αθήνα  Τηλ: 211 106.93.62, Φαξ: 210 683.82.21  E-mail: [info@palmosanalysis.com](mailto:info@palmosanalysis.com)  Web: <http://www.palmosanalysis.com> |

Περιεχόμενα

[1 Εισαγωγή 4](#_Toc36463755)

[2 Αναλυτική περιγραφή εργασιών Συμβούλου 5](#_Toc36463756)

[2.1 Γενικά 5](#_Toc36463757)

[2.2 Παραδοτέο D1.4.3: Συντονισμός και παρακολούθηση της υλοποίησης της πράξης RE-CULT 5](#_Toc36463758)

[2.3 Παραδοτέο D3.4.3: Διεξαγωγή πρωτογενούς Έρευνας αποτύπωσης στοιχείων που αφορούν στην τουριστική κίνηση και το προφίλ των τουριστών προσκυνηματικού τουρισμού στην Ελλάδα. Καταγραφή κοινής παρουσίασης με Κύπρο 8](#_Toc36463759)

[3 Παραρτήματα 12](#_Toc36463760)

[3.1 3η Αναφορά Προόδου Φυσικού και Οικονομικού Αντικειμένου 12](#_Toc36463761)

# Εισαγωγή

Η παρούσα έκθεση πεπραγμένων υποβάλλεται από την Ένωση Εταιριών ΓΝΩΣΗ ΑΝΑΠΤΥΞΙΑΚΗ ΣΥΜΒΟΥΛΕΥΤΙΚΗ Ι.Κ.Ε. και ΠΑΛΜΟΣ ΑΝΑΛΥΣΙΣ Ι.Κ.Ε. και προβλέπεται από τη σύμβαση υλοποίησης του Έργου: «Εκπόνηση μελετών και παροχή συμβουλευτικών υπηρεσιών στο πλαίσιο του έργου «Ανάδειξη και διάδοση της πολιτιστικής και φυσικής κληρονομιάς μέσα από την ανάπτυξη και θεσμική ενίσχυση του Θρησκευτικού Τουρισμού στη νησιωτική περιοχή της Ελλάδας και της Κύπρου, RE-CULT» στο πλαίσιο του Προγράμματος Συνεργασίας INTERREG V-A ΕΛΛΑΔΑ –ΚΥΠΡΟΣ 2014 – 2020»».

Το έργο χρηματοδοτείται από το πρόγραμμα Ευρωπαϊκής Εδαφικής Συνεργασίας «INTERREG V-A Ελλάδα-Κύπρος 2014-2020» στο πλαίσιο του Άξονα προτεραιότητας 3 Διατήρηση και προστασία του περιβάλλοντος και πρόληψη κινδύνων, Ειδικός Στόχος 3.2 «Βελτίωση της ελκυστικότητας των περιοχών φυσικού και πολιτιστικού ενδιαφέροντος».

Ο κύριος στόχος του Στρατηγικού Έργου RE–CULT είναι η προώθηση και η από κοινού ανάδειξη της θρησκευτικής πολιτιστικής κληρονομιάς μέσα από την ανάπτυξη συντονισμένου σχεδιασμού δράσεων θεσμικής θεμελίωσης του Θρησκευτικού Τουρισμού στη διασυνοριακή περιοχή.

Κύριος Δικαιούχος της Πράξης είναι το Υφυπουργείο Τουρισμού της Κυπριακής Δημοκρατίας, ενώ στο εταιρικό σχήμα συμμετέχουν το Υπουργείο Τουρισμού της Ελληνικής Δημοκρατίας, η Ιερά Αρχιεπισκοπή Κύπρου, η Εκκλησία της Ελλάδος, ο Σύνδεσμος Τουριστικών Επιχειρήσεων Κύπρου, το Πανεπιστήμιο Αιγαίου, το Τεχνολογικό Πανεπιστήμιο Κύπρου και το Κέντρο Έρευνας και Ανάπτυξης Ιεράς Μητροπόλεως Σύρου.

Η παρούσα έκθεση εντάσσεται στο Πακέτο Εργασίας 1: Διαχείριση και Συντονισμός Έργου του Έργου και αφορά στις εργασίες για τα παραδοτέα

D1.4.3 Συντονισμός & Διαχείριση - Αναφορές Προόδου

D3.4.3 Διεξαγωγή πρωτογενούς Έρευνας αποτύπωσης στοιχείων που αφορούν στην τουριστική κίνηση και το προφίλ των τουριστών προσκυνηματικού τουρισμού στην Ελλάδα. Καταγραφή κοινής παρουσίασης με Κύπρο

Στις ενότητες που ακολουθούν παρατίθενται αναλυτικά το σύνολο των ενεργειών – διαδικασιών της αναδόχου Εταιρείας που ακολουθήθηκαν σύμφωνα με τους όρους και τις προϋποθέσεις της σύμβασής της με την Εκκλησία της Ελλάδος, και ειδικότερα για:

* την υποβολή της 3ης αναφοράς προόδου στην Κοινή Γραμματεία
* την υποβολή ενδιάμεσης αναφοράς αποτελεσμάτων της πρωτογενούς Έρευνας με στόχο την αποτύπωση στοιχείων που αφορούν στην τουριστική κίνηση και το προφίλ των τουριστών προσκυνηματικού τουρισμού στην Ελλάδα.

# Αναλυτική περιγραφή εργασιών Συμβούλου

## Γενικά

Στο κείμενο που ακολουθεί περιγράφονται αναλυτικά οι διαδικασίες και οι ενέργειες που ακολούθησε ο Σύμβουλος για τις ακόλουθες δραστηριότητες έως τις 31/01/2020:

Για το Παραδοτέο D1.4.3: Συντονισμός και παρακολούθηση της υλοποίησης της πράξης

* Καθημερινή παρακολούθηση της πορείας του έργου, ενημέρωση της Αναθέτουσας Αρχής και των λοιπών εταίρων του έργου για τις τακτικές και τυχόν έκτακτες υποχρεώσεις τους στο πλαίσιο υλοποίησης του έργου
* Προφορική και γραπτή επικοινωνία (ηλεκτρονική αλληλογραφία) με τους εταίρους και την Κοινή Γραμματεία του Προγράμματος Συνεργασίας INTERREG V-A «Ελλάδα – Κύπρος 2014-2020»
* Τήρηση ηλεκτρονικού αρχείου παρακολούθησης του έργου
* Προετοιμασία και υποβολή της 3ης Έκθεσης αναφοράς προόδου φυσικού και οικονομικού αντικειμένου του έργου (Progress Reports)

Για το Παραδοτέο D3.4.3: Διεξαγωγή πρωτογενούς Έρευνας αποτύπωσης στοιχείων που αφορούν στην τουριστική κίνηση και το προφίλ των τουριστών προσκυνηματικού τουρισμού στην Ελλάδα. Καταγραφή κοινής παρουσίασης με Κύπρο

* Προετοιμασία έρευνας πεδίου
* Συγκέντρωση και επεξεργασία των πρώτων ερωτηματολογίων της έρευνας και υποβολή της ενδιάμεσης έκθεσης αναφοράς αποτελεσμάτων

Οι εργασίες της αναδόχου Εταιρείας του Έργου για την επιτυχή υλοποίηση της πρώτης τεχνικής συνάντησης δύνανται να αναλυθούν σε δύο (2) επίπεδα:

1. Επιστημονικός σχεδιασμός και συντονισμός
2. Οργανωτικός σχεδιασμός

## Παραδοτέο D1.4.3: Συντονισμός και παρακολούθηση της υλοποίησης της πράξης RE-CULT

**Δραστηριότητα 1.1: Καθημερινή παρακολούθηση της πορείας του έργου, ενημέρωση της Αναθέτουσας Αρχής και των λοιπών εταίρων του έργου για τις τακτικές και τυχόν έκτακτες υποχρεώσεις τους στο πλαίσιο υλοποίησης του έργου**

Στο πλαίσιο της παρούσας δραστηριότητας, ο Σύμβουλος προέβη στη συστηματική παρακολούθηση του φυσικού και οικονομικού αντικειμένου. Η Ομάδα Έργου του Συμβούλου παρακολουθεί την εξέλιξη του έργου και λαμβάνει μέριμνα για την σωστή και εντός των χρονικών πλαισίων υλοποίησή του, ενώ μεριμνά για την έγκαιρη ενημέρωση της Αναθέτουσας Αρχής και των λοιπών εταίρων του έργου για τις τακτικές και τις τυχόν έκτακτες υποχρεώσεις που προκύπτουν στο πλαίσιο υλοποίησης του έργου RE-CULT, σύμφωνα με τις υποχρεώσεις που προκύπτουν από τη Σύμβαση Χρηματοδότησης του έργου, το Σύμφωνο Εταιρικής Συνεργασίας, τον Οδηγό του προγράμματος Interreg V-A Ελλάδα-Κύπρος 2014-2020, το θεσμικό πλαίσιο (Νόμοι και Υπουργικές Αποφάσεις) και τα λοιπά εγχειρίδια και έντυπα καθοδήγησης που διέπουν την υλοποίηση των έργων εδαφικής χωρικής συνεργασίας. Ως εκ τούτου, η επαφή του Συμβούλου με τους εταίρους και τα στελέχη της Αναθέτουσας Αρχής θα είναι συνεχής, ενώ σε περίπτωση αστοχίας ή καθυστέρησης του σχεδιασμού θα προτείνονται εναλλακτικές οι οποίες θα αξιολογούνται και θα διαμορφώνονται ώστε να βελτιστοποιείται το τελικό αποτέλεσμα.

Στο πλαίσιο αυτό, ο Σύμβουλος έλαβε υπόψη του το Σχέδιο Ποιότητας του Έργου, το οποίο κατήρτισε το Υφυπουργείο Τουρισμού Κύπρου ως ο Συντονιστής Εταίρος, για το σύνολο των εταίρων του έργου.

**Δραστηριότητα 1.2: Προφορική και γραπτή επικοινωνία (ηλεκτρονική αλληλογραφία) με τους εταίρους και την Κοινή Γραμματεία του Προγράμματος Συνεργασίας INTERREG V-A «Ελλάδα - Κύπρος 2014-2020»**

Στο πλαίσιο της παρούσας δραστηριότητας, ο Σύμβουλος υποστήριξε την επικοινωνία και αλληλογραφία με τους εταίρους του έργου και την Κοινή Γραμματεία του Προγράμματος Interreg V-A Ελλάδα-Κύπρος 2014-2020, σε άμεση συνεργασία με τα στελέχη της Αναθέτουσας Αρχής, όπου αυτό κρίθηκε αναγκαίο.

Η επικοινωνία μεταξύ των μελών της Ομάδας Έργου του Συμβούλου και της Αναθέτουσας Αρχής, έγινε μέσω επιτόπιων συναντήσεων, τηλεφώνου και μηνυμάτων ηλεκτρονικής αλληλογραφίας.

**Δραστηριότητα 1.3: Συμμετοχή στις συναντήσεις της Αναθέτουσας Αρχής με τους εταίρους του έργου και τα στελέχη της Κοινής Γραμματείας του Προγράμματος Συνεργασίας INTERREG V-A «Ελλάδα - Κύπρος 2014-2020»**

Στο πλαίσιο της παρούσας δραστηριότητας, ο Σύμβουλος συμμετέχει ενεργά στον σχεδιασμό και στην υλοποίηση του έργου. Συμμετέχει στις συναντήσεις με τα στελέχη της Κοινής Γραμματείας του Διασυνοριακού Προγράμματος Interreg V-A Ελλάδα-Κύπρος 2014-2020, εφόσον κρίνεται απαραίτητο από την Αναθέτουσα Αρχή με την προετοιμασία του απαιτούμενου υλικού (π.χ. εκθέσεις, παρουσιάσεις κ.λπ.) και είναι στη διάθεση των εταίρων και της Κοινής Γραμματείας για τυχόν διευκρινίσεις ή επιπλέον πληροφορίες.

**Δραστηριότητα 1.5: Τήρηση Φακέλου παρακολούθησης του έργου**

Στο πλαίσιο της παρούσας δραστηριότητας, ο Σύμβουλος έχει δημιουργήσει τους παρακάτω φακέλους σε ηλεκτρονική μορφή:

1. Φάκελος Διοικητικής και Οικονομικής Παρακολούθησης, ο οποίος περιλαμβάνει τη Σύμβαση Χρηματοδότησης (Subsidy Contract) μεταξύ του Υφυπουργείου Τουρισμού Κύπρου και της Κοινής Γραμματείας του Προγράμματος Ευρωπαϊκής Εδαφικής Συνεργασίας «Interreg V-A Ελλάδα-Κύπρος 2014-2020», το Σύμφωνο Εταιρικής Συνεργασίας (Partnership Agreement) μεταξύ των εταίρων, την Αίτηση Χρηματοδότησης (application form) του έργου, την Ανάλυση του Προϋπολογισμού (Justification of Budget) και τυχόν τροποποιήσεις και τα λοιπά επίσημα έγγραφα του έργου και του προγράμματος (π.χ. οδηγός υλοποίησης, οδηγός δημοσιότητας, οδηγίες εξειδίκευσης προς Έλληνες εταίρους κ.λπ.). Επιπλέον, περιλαμβάνει την επίσημη εισερχόμενη και εξερχόμενη αλληλογραφία με τους εταίρους, τις εκθέσεις προόδου φυσικού και οικονομικού κ.λπ.

Τέλος, σε ειδικό υποφάκελο περιλαμβάνονται οι προκηρύξεις διαγωνισμών στο πλαίσιο υλοποίησης του έργου, οι ενέργειες προετοιμασίας τους και οι σχετικές αποφάσεις αρμόδιων διοικητικών οργάνων και οι σχετικές δημοσιεύσεις στον Τύπο.

2. Φάκελος Οικονομικής Παρακολούθησης Από τις 1/9/2019 μέχρι τις 31/11/2020, οι δαπάνες που έχουν πραγματοποιηθεί από την Αναθέτουσα Αρχή αφορούν στη συμμετοχή στη 2η και 3η τεχνική συνάντηση και ανέρχονται στο ποσό των **25.956,21€,** εκ των οποίων τα 22.420€ αφορούσαν δαπάνες προσωπικού και τα 3.526,21€ αφορούσαν δαπάνες ταξιδίων.

3. Φάκελοι παρακολούθησης της υλοποίησης των επιμέρους πακέτων εργασίας του έργου: Μέχρι τις 31/01/2020, δεν υπάρχουν εγκεκριμένα τελικά ή ενδιάμεσα παραδοτέα στο πλαίσιο του έργου.

**Δραστηριότητα 1.6: Αναφορές Προόδου στην Κοινή Γραμματεία (Project Reporting)**

Αντικείμενο των ενεργειών του Συμβούλου είναι η προετοιμασία και σύνταξη των αναφορών προόδου έργου σύμφωνα με τον Οδηγό Υλοποίησης του Προγράμματος και τις υποχρεώσεις της Αναθέτουσας Αρχής απέναντι στην Κοινή Γραμματεία του Προγράμματος Ευρωπαϊκής Εδαφικής Συνεργασίας «Ελλάδα – Κύπρος 2014-2020». Οι αναφορές αυτές αφενός καταγράφουν την εξέλιξη του έργου, αφετέρου όμως αποτελούν την αποτύπωση της υλοποίησης του στρατηγικού και επιχειρησιακού σχεδιασμού στο χρόνο ανάπτυξης του έργου.

Στόχος είναι σε κάθε αναφορά να αποτυπώνεται η εξέλιξη του έργου RE-CULT, η σχέση των πεπραγμένων της συγκεκριμένης περιόδου με των προηγούμενες και τις επόμενες. Έτσι, οι αναφορές αντικατοπτρίζουν την εξέλιξη του έργου, αλλά παράλληλα αποτελούν την περιγραφική εξειδίκευση του σχεδιασμού και των αναδυόμενων στρατηγικών που θα προκύψουν στις διάφορες φάσεις του έργου.

Στο πλαίσιο της παρούσας δραστηριότητας, ο Σύμβουλος μερίμνησε για τη συλλογή και την επεξεργασία των απαιτούμενων στοιχείων τεκμηρίωσης, την κατάρτιση και την υποβολή της 3ης έκθεσης προόδου φυσικού και οικονομικού αντικειμένου του έργου (Progress Reports) προς την Κοινή Γραμματεία του Προγράμματος Συνεργασίας INTERREG V-A «Ελλάδα – Κύπρος 2014-2020».

## Παραδοτέο D3.4.3: Διεξαγωγή πρωτογενούς Έρευνας αποτύπωσης στοιχείων που αφορούν στην τουριστική κίνηση και το προφίλ των τουριστών προσκυνηματικού τουρισμού στην Ελλάδα. Καταγραφή κοινής παρουσίασης με Κύπρο

**Αντικείμενο** του παραδοτέου είναι η παροχή υπηρεσιών από μεριάς του Συμβούλου προς την Αναθέτουσα Αρχή για τη διενέργεια πρωτογενούς έρευνας, την οποία έχει αναλάβει ως εταίρος του έργου RE-CULT. Η εν λόγω έρευνα αφορά στην πρώτη συντονισμένη προσπάθεια για συλλογή πρωτογενών στατιστικών στοιχείων αναφορικά με τις ροές του θρησκευτικού τουρισμού στην Ελλάδα και την Κύπρο. Στόχος της έρευνας είναι να αποτυπωθεί η κατανομή των τουριστών/προσκυνητών μεταξύ των διαφορετικών κατηγοριών, η κατανομή της δαπάνης τους μεταξύ μεταφοράς, καταλύματος, τροφής, ψυχαγωγίας, κλπ. Ειδικότερα οι παρεχόμενες υπηρεσίες του Συμβούλου αφορούν σε πρωτογενή έρευνα πεδίου με συλλογή ερωτηματολογίων και επεξεργασία των στοιχείων αυτών, η οποία διενεργείται ταυτόχρονα στις 2 Περιφέρειες της διασυνοριακής περιοχής στην Ελλάδα (Νότιο Αιγαίο, Βόρειο Αιγαίο), δειγματοληπτικά καθ’ όλη τη διάρκεια του έτους για να αποτυπωθούν στοιχεία εποχικότητας και επισκεψιμότητας σε μεγάλες θρησκευτικές εορτές (Χριστούγεννα, Πάσχα, 15Αυγουστος κλπ), σε βυζαντινά μνημεία, αλλά και σε μνημεία πολιτιστικής κληρονομιάς που εμπίπτουν στον κατάλογο της UNESCO.

**Δραστηριότητα 2.1: Προετοιμασία έρευνας πεδίου**

Στο πλαίσιο της δραστηριότητας αυτής ο Σύμβουλος προέβη στην προετοιμασία της έρευνας πεδίου μέσω του σχεδιασμού και της ανάπτυξης του κατάλληλου ερωτηματολογίου για τη συλλογή πρωτογενών στατιστικών στοιχείων αναφορικά με τις ροές του θρησκευτικού τουρισμού στις περιοχές αναφοράς.

Ειδικότερα, ο Σύμβουλος προέβη καταρχήν στον σχεδιασμό της δομής του ερωτηματολογίου και της σύνταξης των κειμένων των ερωτήσεων, λαμβάνοντας υπόψη τις εξής προδιαγραφές:

* Η έρευνα διεξάγεται σε χώρους θρησκευτικού ενδιαφέροντος, σε βυζαντινά μνημεία, αλλά και σε μνημεία πολιτιστικής κληρονομιάς που εμπίπτουν στον κατάλογο της UNESCO, αλλά και σε ξενοδοχεία και αεροδρόμια.
* Στόχος είναι να συλλεχθούν τουλάχιστον 1.500 πλήρως συμπληρωμένα ερωτηματολόγια που θα μπορέσουν να οδηγήσουν σε ασφαλή και αξιόπιστα στατιστικά συμπεράσματα.
* Η συμπλήρωση των ερωτηματολογίων γίνεται από κατάλληλα εκπαιδευμένο συνεντευκτή.

Λαμβάνοντας υπόψη τα παραπάνω, κατά τη φάση σχεδιασμού των ερωτηματολογίων ο Σύμβουλος έδωσε ιδιαίτερη βαρύτητα:

1. Στην ανάγκη κάλυψης όλων των ζητημάτων που θέτει η πρωτογενής έρευνα
2. Στην πληρότητα της δομής και στην ορθότητα της διατύπωσης των ερωτήσεων προκειμένου να ελαχιστοποιηθεί το φαινόμενο της απώλειας πληροφοριών λόγω αδυναμίας ή άρνησης των ερωτώμενων να απαντήσουν
3. Στην ανταπόκριση του δείγματος στις απαιτήσεις της στατιστικής ανάλυσης των απαντήσεων για την εξαγωγή αξιόπιστων συμπερασμάτων
4. Στη μέση διάρκεια συμπλήρωσης του ερωτηματολογίου, η οποία δεν θα υπερβαίνει τα 20 λεπτά, λόγω του περιορισμένου χρόνου που θα έχουν να διαθέσουν οι ερωτώμενοι.

Οι τύποι ερωτήσεων συμπεριλήφθησαν προκειμένου να υπάρξουν αυξημένες δυνατότητες αναλύσεων και να αποσπαστεί η επιθυμητή πληροφόρηση είναι κατά περίπτωση:

Κατά τον σχεδιασμό του ερωτηματολογίου βασικός στόχος ήταν να είναι κατανοητό από το κοινό, με μικρές προτάσεις, ερωτήσεις και απαντήσεις. Ως εκ τούτου, εμπεριέχουν τον ελάχιστο δυνατό αριθμό «ανοικτού» τύπου (με δυνατότητα ελεύθερης διατύπωσης), ενώ περιλαμβάνει κυρίως ερωτήματα «κλειστού» τύπου (με επιλογή απαντήσεων από κατάλογο προκαθορισμένο από τον ερευνητή), που προσφέρουν μεγαλύτερη επιλογή και ευκολία στη συμπλήρωση από τις απλές ερωτήσεις και επιπλέον παράγουν περισσότερες μεταβλητές.

Ξεκινώντας από τις ερωτήσεις που σχετίζονται με τον σκοπό της έρευνας και συνεχίζοντας με αυτές που καθορίζουν το δείγμα, κάθε ερώτηση καλύπτει νοηματικά το εύρος που απαιτείται για τη συλλογή των απαραίτητων πληροφοριών, ώστε να εξαχθεί ένα ικανοποιητικό αποτέλεσμα στο στάδιο της αξιολόγησης.

**Δραστηριότητα 2.2: Συγκέντρωση και επεξεργασία των ερωτηματολογίων της έρευνας**

Στο πλαίσιο της δραστηριότητας αυτής, ο Σύμβουλος μεριμνά για τη συγκέντρωση και επεξεργασία των ερωτηματολογίων της έρευνας με τη χρήση των κατάλληλων στατιστικών πακέτων Software. Ειδικότερα ο Σύμβουλος για τη συλλογή και επεξεργασία των πρώτων ερωτηματολογίων της έρευνας προέβη στις εξής ενέργειες μέχρι τις 31/01/2020:

* **Μεθοδολογία Δειγματοληψίας**

Προκειμένου να εξαχθούν σημαντικά αποτελέσματα από την έρευνα επιλέχθηκε το κατάλληλο και αντιπροσωπευτικό δείγμα. Η επιλογή του δείγματος θεωρείται κρίσιμος παράγοντας επιτυχίας, καθώς καθορίζει την ορθότητα των αποτελεσμάτων, των δεικτών και των μετρήσεων. Ο πληθυσμός της έρευνας είναι το τμήμα του ευρύτερου πληθυσμού που θα συμπεριληφθεί στην έρευνα, με δείγμα αντιπροσωπευτικό και σύμφωνο με τους νόμους των στατιστικών πιθανοτήτων.

Ως βάση δειγματοληψίας τέθηκε ο αριθμός των επισκεπτών ετησίως στις δύο περιφέρειες (Νότιο Αιγαίο, Βόρειο Αιγαίο), όπως αποτυπώνεται από την Ελληνική Στατιστική Αρχή με τον αριθμό των αφίξεων και διανυκτερεύσεων σε ξενοδοχεία και campings ανά περιφέρεια για το 2017. Η μέθοδος δειγματοληψίας που ακολουθείται από τον Σύμβουλο είναι η τυχαία στρωματοποιημένη δειγματοληψία.

*Είναι σημαντικό να σημειωθεί ότι κατά τη δειγματοληψία τηρείται απαρέγκλιτα ο κώδικας δημοσκοπήσεων του ΣΕΔΕΑ και ο αντίστοιχος διεθνής κώδικας δεοντολογία που έχει συντάξει η Ευρωπαϊκή Εταιρεία για την έρευνα της Κοινής Γνώμης και Έρευνας Αγοράς (European Society for Orinion and Marketing Research ESOMAR).*

* **Έλεγχος του ερωτηματολογίου.**

Αφορούσε στην πιλοτική εφαρμογή ερωτηματολογίου σε περιορισμένο δείγμα, για τον εντοπισμό πιθανών ελλείψεων και έλεγχο της λειτουργικής χρήσης του.

* **Κωδικοποίηση των δεδομένων.**

Ο Σύμβουλος προέβη σε χρήση κατάλληλου πληροφοριακού συστήματος και σχεσιακών βάσεων δεδομένων, επιτρέποντας έτσι την περαιτέρω παραμετροποίηση και στατιστική επεξεργασία των ευρημάτων (περιλαμβανομένης της δόμησης και επεξεργασίας των ποιοτικών μεταβλητών).

* **Στατιστική ανάλυση δεδομένων έρευνας**

Τα δεδομένα που συλλέγονται, ελέγχονται αρχικά για πιθανές προφανείς παρατυπίες, παραβλέψεις και σφάλματα καταγραφής. Στη συνέ­χεια, τα δεδομένα αυτά ελέγχονται για την αντιπροσωπευτικότητά τους ως προς τον πληθυσμό από τον οποίο προέρχονται και ως προς τους υποπληθυσμούς για τους οποίους εξάγονται συμπεράσματα (περιοχή, φύλο, ηλικιακές ομάδες, απασχό­ληση, εισόδημα κτλ.). Για τον σκοπό αυτό, διενεργείται στατιστικός έλεγχος ο οποίος αφορά τον εντοπισμό πιθανών αποκλίσεων από τον αρχικό δειγματοληπτικό σχεδιασμό. Συγκεκριμένα, γίνεται έλεγχος συμ­φωνίας των δεδομένων που συλλέχθηκαν, ως προς τις βασικές παραμέτρους δειγματολη­ψίας πάνω στις οποίες είχε βασισθεί ο αρχικός σχεδιασμός δειγματοληψίας. Η διαδικασία αυτή είναι σημαντική για το στάδιο επεξεργασίας που ακολουθεί, αφού η ύπαρξη αυξημένων ποσοστών συστηματικής άρνησης απόκρισης από συγκεκριμένες πληθυσμιακές ομάδες, είναι δυνατό να είναι πηγή μεροληψίας στα αποτελέσματα της στατιστικής ανά­λυσης.

Στην περίπτωση που εντοπίζεται στατιστικά σημαντική διαφορά ανάμεσα στο δείγμα που αρχικά είχε σχεδιασθεί και σε αυτό που τελικά προέκυψε κατά τη διεξαγωγή της έρευνας, λαμβάνονται διορθωτικά μέτρα (πάντοτε σε συνεργασία με την Αναθέτουσα Αρχή), είτε με συμπληρωματικές συνεντεύξεις σε συγκεκριμένες ομάδες του πληθυσμού, είτε με μεθόδους στάθμισης των δεδομένων χρησιμοποιώντας τις κατανομές πιθανοτήτων του δειγματοληπτικού σχεδίου.

**Δραστηριότητα 2.3: Αποτίμηση και παρουσίαση συμπερασμάτων έρευνας**

Στο πλαίσιο της δραστηριότητας αυτής, ο Σύμβουλος προέβη στην αποτίμηση των πρώτων αποτελεσμάτων της έρευνας και στην παρουσίαση των συμπερασμάτων της πρωτογενούς έρευνας υπό τη μορφή ενδιάμεσης μελέτης – αναφοράς.

Ειδικότερα, ο Σύμβουλος προέβη σε σύνθεση των αναλυτικών ευρημάτων σε πορίσματα και διατύπωση των συμπερασμάτων της έρευνας που διεξήχθη το χρονικό διάστημα Αύγουστος – Δεκέμβριος 2019, σε **έξι (6) νησιά του Βορείου και του Νοτίου Αιγαίου** και συγκεκριμένα (με αλφαβητική σειρά) στη Λέσβο, τη Λήμνο, τη Νάξο, την Πάρο, τη Σάμο και τη Χίο.

Η ενδιάμεση έκθεση αναφοράς των πρώτων αποτελεσμάτων της έρευνας ολοκληρώθηκε στις 27/01/2020 και έχει έκταση 22 σελ.

# Παραρτήματα

## 3η Αναφορά Προόδου Φυσικού και Οικονομικού Αντικειμένου















